钦定古今图书集成/明伦汇编/氏族典/第088卷 > 卢群
## 钦定古今图书集成/明伦汇编/氏族典/第088卷 > 卢群

按《唐书卢群传》，“群字载初，系出范阳。少学于垂山，淮
南陈少游闻其名，奏署幕府，已而荐诸朝。李希烈反，
以监察御史为江西行营粮料使。嗣曹王皋节度江
西，奏为判官。皋徙荆襄，皆从其府，以劲正闻。入为侍
御史，累迁兵部郎中。淮西吴少诚擅决司洧水溉田，
使者止之，不奉诏。命群临诘，少诚感悦不敢桀。以奉”
使称旨，迁检校秘书监、郑滑节度行军司马。姚南仲
入朝，即以群代节度。卒，赠工部尚书。